Държавен вестник, бр. 80, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  80
§ 8. В чл. 9 думите „Показателите“ и „се 
изчисляват“ се заменят съответно с „Показа­
телят“ и „се изчислява“.
§ 9. В чл. 10, ал. 1, чл. 11, ал. 1, чл. 14 и 15 
думата „показателите“ се заменя с „показателя“.
§ 10. В чл. 16 думите „изчисляват показа­
телите“ се заменят с „изчислява показателят“.
§ 11. В чл. 26, ал. 1 думите „показателите“ 
и „изчисляват“ се заменят съответно с „пока­
зателят“ и „изчислява“.
§ 12. В чл. 27 се правят следните изменения:
1. В ал. 1, т. 2:
а) букви „г“ и „д“ се отменят;
б) букви „е“, „ж“, „з“, „и“, „й“ и „к“ се из­
менят така:
„е) режими на обитаване на сградата, ото­
плявани зони, охлаждани зони и проектно 
допускане за среднопретеглен брой на обита­
телите и посетителите в сградата, определен 
като едновременно дневно присъствие;
ж) проектни допускания относно функцио­
налните режими по групи технически уреди и 
системи, потребяващи електрическа енергия, 
която не се използва за отопление, и/или ох­
лаждане, и/или вентилация; други специфични 
условия, влияещи на енергийното потребление 
на проектираната сграда;
з) проектни стойности на показателите, 
характеризиращи енергопреобразуващите и 
енергопреносните свойства на ограждащите 
конструкции на сградата, включително тех­
нически характеристики на предвидените с 
проекта строителни енергоефективни продукти/
материали;
и) проектни стойности на показателите, 
характеризиращи енергопотреблението на тех­
нологичните процеси за отопляване, охлаждане, 
вентилация и гореща вода за битови нужди, 
описание на проектираните системи за ото­
пляване/охлаждане и вентилация на сградата, 
включително за оползотворяване на възобно­
вяемата енергия, проектни режимни параметри 
и ефективности на системите;
й) проектна стойност на показателя за го­
дишния разход на енергия по чл. 4, ал. 1, ха­
рактеризиращ енергопотреблението на сградата 
като цяло, в т.ч. годишна потребна енергия за 
отопление, охлаждане, вентилация и битово 
горещо водоснабдяване;
к) разход на първична енергия на проек­
тираната сграда и клас на енергопотребление 
по скалата на класовете на енергопотребление 
съгласно наредбата по чл. 15, ал. 3 ЗЕЕ.“
2. Алинея 3 се изменя така:
„(3) При изготвянето на инвестиционни 
проекти за нови сгради или за реконструкция, 
основно обновяване, основен ремонт или пре­
устройство на съществуващи сгради се анали­
зират възможностите за използване на енергия 
от възобновяеми източници за доказване на 
техническата възможност и икономическата 
целесъобразност. Анализът на възможностите 
за използване на енергия от възобновяеми 
източници е част от оценката на показателя 
за годишен разход на енергия по чл. 4, ал. 1 
в сградата.“
§ 13. В чл. 27а се правят следните изменения:
1. В ал. 2, т. 3 запетаята след думите „ал. 1“ 
и думите „т. 1, 2 или 3“ се заличават.
2. Алинея 3 се изменя така:
„(3) Оценката по ал. 1 се оформя във вид 
на самостоятелен доклад.“
§ 14. В чл. 28 ал. 3 се изменя така:
„(3) При проектирането на сгради се предвиж­
дат строителни продукти, чиито експлоатацион­
ни показатели по отношение на съществените 
им характеристики осигуряват изпълнението 
на изискванията към строежите съгласно 
чл. 169, ал. 1 ЗУТ и отговарят на технически­
те спецификации по смисъла на Наредбата 
за съществените изисквания към строежите 
и оценяване съответствието на строителните 
продукти, приета с Постановление № 325 на 
Министерския съвет от 2006 г. (ДВ, бр. 106 от 
2006 г.), съответно Регламент (ЕС) № 305/2011 
на Европейския парламент и на Съвета за 
определяне на хармонизирани условия за пред­
лагането на пазара на строителни продукти и 
за отмяна на Директива 89/106/ЕИО (ОВ на 
ЕС, бр. L88 от 4.4.2011 г.).“
§ 15. В допълнителната разпоредба се правят 
следните изменения и допълнения:
1. Заглавието „Допълнителна разпоредба“ се 
заменя с „Допълнителни разпоредби“.
2. В § 1 се създават т. 16, 17, 18, 19, 20, 21, 
22, 23 и 24:
„16. „Нова сграда“ е всяка новоизградена 
сграда, която се въвежда в експлоатация за 
първи път.
17. „Енергийна ефективност в сгради“ е оси­
гуряването и поддържането на нормативните 
параметри на микроклимата в сградите, топло­
съхранението им и икономията на енергийни 
ресурси за нуждите на сградите с минимални 
финансови разходи.
18. „Промишлени системи“ е съвкупност от 
производствени сгради, съоръжения, техноло­
гии и спомагателни стопанства, включени в 
производството на стоки.
19. „Производствени сгради“ са сградите 
за: производство в строителната промишле­
ност, енергетиката, химични и фармацевтични 
производства, металургични производства, 
машиностроителни, машиноремонтни и мета­
лообработващи производства, дървообработ­
ващи производства, текстилни производства, 
производства за преработка на животински и 
растителни продукти, производство на храни­
телни продукти и вкусови вещества, за добив 
и преработване на руда, въглища, нерудни 
изкопаеми, нефт и газ (включително времен­
ните строежи по чл. 54, ал. 6 ЗУТ за търсене, 
проучване или добив на подземни богатства); 
автобази със сервиз за обслужване; сгради за